GOTS tulee sanoista Global Organic Textile Standard ja on kansainvälisesti tunnettu standardi luomutekstiileille. GOTS-merkki takaa, että ainakin 70% lopputuotteen materiaalista on luomua. Meidän GOTS-sertifioidut alusvaatteemme koostuvat 95% luomupuuvillasta.
Olemme valinneet GOTS:n, koska sen vaatimukset koskevat kaikkia tuotantoprosessin vaiheita, ei vain raaka-aineita. GOTS-sertifiointi edellyttää koko tuotantoprosessin hyväksymistä ekologisesta raaka-ainetuotannosta valmiiseen tuotteeseen. Kaikkien toimittajien ja alihankkijoiden on oltava sertifioituja, ja ympäristövaatimusten ohella jokaisen tuotantovaiheen tulee täyttää myös viljelijöitä ja työntekijöitä suojaavat sosiaaliset määräykset.
Siirryimme GOTS-sertifioituun luomupuuvillaan, koska haluamme edistää vastuullista ja läpinäkyvää tekstiiliteollisuutta.
GOTS-sertifioitu luomupuuvilla on parempi valinta muun muassa siksi, että:
• Tuotannossa käytetään 10 x vähemmän vettä kuin tavallisen puuvillan tuotannossa.
• Ihmisille, eläimille ja ympäristölle haitallisten kemikaalien käyttö on kiellettyä.
• Viljelystä aiheutuu jopa 94% vähemmän kasvihuonepäästöjä.
• GOTS-sertifikaatti takaa materiaalin jäljitettävyyden viljelystä lopputuotteeseen.